JUMAL KÕNELEB
Tere jälle ja tere tulemast vaatama saatesarja "Jumal kõneleb".
Jumal kõneleb meiega oma Sõna kaudu.
Minu nimi on Jan Cedercreutz ja siin on mu imeline naine Joy.
Aitäh, et oled jälle siin koos minuga.
Tahame saata tervitused Riihimäele, kus olime mõni nädal tagasi
ühes koguduses, kus ei olnud kunagi käinud.
Saal oli täis inimesi, kes vaatavad meie saadet ja tänasid selle eest.
Tervitused Riihimäele!
Tore oli teid külastada.
Meid liigutas, kui paljud olid kogenud
Jumala puudutust just selle saate kaudu.
Kaks inimest rääkisid, et üks oli tervenenud kõhutõvest
ja teine masendusest, lihtsalt meie saadet vaadates.
Kõhuvalu oli kadunud ja masendus oli taganenud.
Kiitus selle eest Jeesusele!
Kogu au kuulub Jumalale.
Meie lihtsalt oleme siin, aga Issand on meiega koos.
Imeline, et vaimus ei ole mingeid vahemaid.
See on tõsi.
Püha Vaim on sama meis kõikides.
Meis elab sama Vaim ja Issand.
See on põhjus, miks Piibel ütleb, et me oleme Kristuses üks.
Tema Vaimus oleme üks, sest meis elab sama Jeesuse Vaim.
Imeline on siin istuda.
Palvetame teie eest iga päev ja tunneme, et oleme lähedased.
Kohtudes on tore märgata, et me oleme üks perekond.
Ükskõik kas Riihimäel, Espoos või hoopis kusagil välismaal.
See on ka põhjus, miks on võimalik armastada üksteist.
Issand elab meis kõigis ning Ta on armastus ja armastab.
Seetõttu me suudamegi armastada teineteist uuel moel.
Me ei tunne küll üksteist aga oleme õed ja vennad.
Aamen.
Täna tahame rääkida
kahest piiblikangelasest, kes alati julgustavad meid.
Piibel on täis sangareid,
aga täna tuleb juttu kahest - Joosuast ja Kaalebist.
Joosua ja Kaaleb.
Tahame neist rääkida,
sest Jumala järgimine nõuab usku ja usaldust.
See nõuab sageli ka kannatlikkust ja järeleandmatust.
Järeleandmatustki. - Just.
Kui räägime Joosuast ja Kaalebist, võime julgelt mõtelda,
et räägime Janist ja Joyst või hoopiski sinust, vaataja.
Mina olen nagu Joosua, mina olen nagu Kaaleb.
Kui räägime Joosuast ja Kaalebist, räägime tõotatud maa vallutajaist.
Täna tahame sind julgustada vallutama omale tõotatud maa.
Joosua ja Kaaleb ei andnud alla
ja pääsesid tõotatud maale, kuhu teised ei pääsenud.
Jumal tahab julgustada kõiki vallutama meile tõotatud maa.
Tõotatud maa. - Just nimelt tõotatud maa.
Tõotatud maa.
Kas on olemas tõotatud maa?
Kui Piibel räägib tõotatud maast, kas see käib tänapäeval minu kohta?
Kas jutustused tõotatud maast
ja tõotused selle kohta puudutavad ka mind tänapäeval?
Kas see oli ainult miski, mis käis iisraellaste kohta tol ajal?
Kui loeme tõotatud maast, kas see kõnetab ka täna mind?
Mis on tänapäeval tõotatud maa ja mida see tähendab?
Kas mul on mingi eesmärk ja mingisugune ülesanne?
Kui võtsin Jeesuse oma ellu ja elav Jumal tuli minu ellu,
kas siis toimus minu elus mingi muutus?
Kas see mõjutab minu elu positiivsel moel?
Võiks vähemalt arvata.
Millest räägib tõotatud maa? - Just, millest see räägib.
Minu jaoks see räägib,
et Jumalal oli iisraellastega hea plaan ja hea tahe.
See käib ka kõigi meie kohta.
Jumal ei loonud meid kogemata.
Evolutsiooniteooria ongi üksnes teooria.
Tõde on aga see, et Jumal on meid igaühte loonud
ja loonud meid põhjusega ning teatud ülesande jaoks.
Keegi meist, sõltumata kultuuritaustast ja keelest,
suguvõsast või ihuvärvist, ei ole eksitus.
Igaüks on Jumala looming.
Keegi meist ei loo midagi täiesti juhuslikult.
Ma ei vesta ju huupi puitu ja siis tuleb välja võinuga.
Kui ma võtan puutüki, siis mul on idee, mida teha.
Jumal lõi meid samuti mõttega ja Tal on meiega hea tahe.
Kui Ta viis iisraellased tõotatud maale, juhtis Ta nad oma heasse tahtesse.
Sama käib ka meie kohta.
Tal on hea tahe meie kõigiga.
Selles suunas olemegi minemas.
Seda tasub otsida.
Jeremija 3:19 ütleb Issand:
"Ja ma mõtlesin: Küll tahaksin sind panna laste sekka"
Mind Jumala laste hulka.
Tema laste hulka.
"ja anda sulle meeldiva maa,
toredaist toredaima pärisosa rahvaste keskel."
Kui vaatan neid sõnu, siis see räägib kohe sellest,
sisemisest muutusest, mis on minu elus toiminud,
et kui Jeesus on mu südames, siis on mu sisemuses midagi imelist.
"Ja ma mõtlesin:
Sina hüüaksid mind isaks ega taganeks mu järelt."
Kiri efeslastele 1:11:
"Temas (Kristuses) oleme ka meie saanud liisuosa.."
Mis pärandus on see?
"ettemääratult kõiges
toimivat kavandamist mööda tema tahtmise nõu järgi.."
Tema mõjutab kõike.
Kui Jumal elab minu sees, siis Ta ka avaldab mõju.
Ta oskab ja suudab mõjutada.
"Tema tahtmise nõu järgi..."
Laiendatud piiblitõlge.
Efeslaste 2:10 on kirjutatud vägevalt.
See on üks Piibli vägevaim kirjakoht.
Vabatõlge: "Me oleme Jumala käsitöö ja tema meistriteos.
Mina ja sina oleme Ta meistriteosed.
Uuesti loodud Kristuses Jeesuses.
Midagi uut on loodud minu sisemuses.
Me oleme sündinud uuesti.
Miks nii?
"Me teeksime neid häid tegusid, mida Jumal ette valmistas
või kavandas meile ette, et käiksime seda head teed,
mille Ta ette planeeris, et me sellel käiksime.
Elaksime seda head elu, mille Ta valmistas
ja tegi meile elamise tarvis valmis."
Milline sõnum!
See räägib just sellest, et Jumalal on hea plaan kõigiga.
Ta on kavandanud meie jaoks juba ette midagi head.
Enne kui olime olemas.
Mis siis, kui teeme vea ja kogu see plaan nurjub?
Mis siis küll saab?
Päris jube. - Tõesti.
Sa oled ju direktor. - Ma loen enne ühe kirjakoha.
Jeremija 29:11 on tuntud kirjakoht.
"Sest mina tunnen mõtteid, mis ma teie pärast mõlgutan,
ütleb Issand: need on rahu, aga mitte õnnetuse mõtted,
et anda teile tulevikku ja lootust."
See julgustab.
Joy küsib, mis saab, kui paneme mööda.
Väga oluline on teada, et oleme Jumala armu all.
Igal päeval oleme Jumala armu all.
Tuleb meeles pidada, et Jumal on armuline ja ka loov.
Mäletan üht inimest, kes mõtles nii nagu Joy rääkis
ning oli käinud läbi raskuste ja teinud elus ka valesid valikuid.
Me palvetasime koos ja Ta sai Issandalt julgustust,
et endised patud, raskused ja valed valikud
ei takista Jumalal tegemast midagi head ja uut.
Ta on loov Jumal, kes suudab pöörata kõik võiduks,
kui me alandume ja otsime Teda siirast südamest.
Ta on hea Jumal.
Kui olime Riihimäel, kogesin,
kuidas Jumal kõneles meie ja kõikide südamesse,
et ta on hea Jumal ning Ta kavatsused on head,
vaatamata maailma möllule ja kõikidest olukordadest hoolimata.
Ta on ikkagi Jumal, kellele on kõik võimalik
ning tahab ainult head ja annab kõigile tulevikku ja lootust.
Ta on hea karjane.
Ta ütleb, et on hea karjane, kes annab oma elu lammaste eest.
Tema on asetanud meie sisse ka unistused.
Kristlikus koolis ja lasteaias on hästi näha,
kui erinevad on lapsed, samuti nende mõtted ja unistused.
Põhjust on hoida neid unistusi elus ning julgustada teineteist ja lapsi,
et nad julgeksid täide viia neid unistusi.
See ongi osa tõotatud maast, et me ei annaks alla.
Kas see tõotatud maa käib siis minu kohta tänapäeval?
Kas see on mingi selline asi, mida ma võin püüda mõista?
Kas võin sellesse sukelduda ja seda Isaga koos uurida?
Mida tähendab elu koos Isaga ning taevase Isa lähedal?
Elu Kristuses ja Tema usaldamine ja Temaga koos sammude tegemine.
Astumine ja minemine millessegi uude.
See oli hea väljend, mida sa kasutasid.
Sammude tegemine Temaga.
Nii see on.
Kuulame oma sisemust ja mõtleme unistustele eneses
või hakkame mõtlema, mille jaoks mind on loodud,
mis on minu ülesanne ning ette valmistatud
head teod ja asjad, siis see ongi hea küsimus.
Kui sain usklikuks, siis küsisin just sedasama.
Kogu mõte Jumalast oli nii uus ja imeline
ning Jeesuse ligiolu oli täiesti vinge ja imeline.
Ühtäkki tekkis küsimus, mis on minu ülesanne?
Just see, mida rääkisid sammude tegemise kohta.
Mis oleks minu kutsumus ja mis on minu ülesanne?
Meie koguduses vajati toona abi laste pühapäevakoolitöö juures.
Mitte midagi silmapaistvat, lihtsalt abi pühapäevakoolitöös.
Pühapäevakoolides on alati vaja abilisi.
Ma läksingi aitama lastetöös.
Meenub, et see algas sellest, et sa märkasid sagivaid lapsi.
Just.
Märkasid, et lapsed sebivad ja neil ei ole sihipärast tegevust.
Läksid appi, sest see ei meeldinud sulle.
Tahad, et lastel oleks hea ja nende eest oleks hoolitsetud.
Märkasin seda ka nüüd, kui käisime Riihimäe koguduses.
Me olime viis minutit olnud seal
ja direktor istus juba lastelauas ning mängis lastega lauamänge.
Kui kevadel käisime sõprade pool, olid sa ka kohe kadunud lastetuppa.
See algas väikestest sammudest.
Alguses teenisin pühapäevakoolis abilisena,
siis anti mulle päris oma rühm juhendamiseks
ning tasapisi edenes asi kristliku kooli loomiseni.
Need asjad on vahel pisikesed
ja me ei tea muud kui üht sammu aga nii tulebki palvetada.
Kui sa ei tea Jumala head plaani sinule,
palu Jumalal avada järgmine uks või näidata endale järgmine samm.
Sealt läheb kõik edasi.
Kuidas ma selle leian?
Kas on olemas mingi abi,
nõuanderaamat või kaart, mida võiksin kasutada?
On küll olemas.
Teame, mis raamat see on, milles on meie elu jaoks juhised.
See on maailma parim käsiraamat.
Piibel ei ole lihtsalt raamat, mis on täis jutustusi.
Piibel on elav Sõna.
Elav Sõna, mis meiega räägib.
Kui võtame Piibli
ja vaatame neid Sõnu, siis kerkivad sealt esile mõtted,
mis hakkavad meid lohutama ning kõnetama me probleeme ja elu.
Kui viibime Piibli juures kauem kui lihtsalt viis minutit,
kui loeme seda meelsusega, et Issand aitaks ja räägiks minuga,
siis Piibel hakkab meid juhatama ja me näeme pikemaltki lugemata,
et peaksin natuke rohkem armastuse alal harjutama.
Märkan kohe asju, mida peaksin harjutama.
Õigupoolest juhatab Issand meid sisemise kasvamise kaudu.
See pole võibolla mingi suur eesmärk
vaid see, et mu sisemuses toimuvad muutused.
Mu sisemus muutub
ja hakkab mõistma, kes olen Kristuses.
Kes minus õieti elab?
Võtsin kaasa ühe piiblitõlke,
mis on rootsi keelne ja selle nimi on "Elu käsiraamat".
See pole mingi eraldi käsiraamat vaid tavaline rootsikeelne Piibel.
Minu meelest on sellel tore nimi, mis annab Piiblile uue vaatenurga.
Jumal on andnud meile oma Sõna, aga mitte seetõttu,
et Ta võtab meid vastu, kui täidame seda kõike.
Me ei saagi seda teha.
Me ei saa oma tegude kaudu õigeks.
See ei ole seaduseraamat.
Vana testament on küll Seadus aga elame Uue Testamendi ajal.
Kristus on kannatanud ja surnud meie eest.
Ta on lepitanud meie patud ja Temas oleme juba õiged.
Kui oled võtnud Jeesuse oma ellu, siis Sa oled juba õige.
Kui Sa pole seda teinud, siis tee seda ruttu.
Kui oleme juba õiged,
võime vaadata seda raamatut täiesti uue pilguga.
Näeme, et Jumal oma tarkuses on andnud meile oma Sõna.
Võin lugeda siit Tema tarkust ja mõistmist
ning saada nõu ja tarkust juurde, et kasvada Tema tundmises.
Kasvada sisemise inimesena nagu Joy seda ütles.
Saan õppida elama head elu.
Iga kord, kui Ta mind juhendab
ja kui Ta mind õpetab, olen tohutult tänulik, sest tean,
et ma pääsen siis edasi ja mu elu muutub paremaks,
vabamaks ja õnnistatumaks selles, milleks Jumal on selle kavandanud.
Mõnikord satume kõrvalteele, mida võib juhtuda elus mitu korda.
Pähe tuleb mõni mõte, millest me ei saa enam lahti
ning me korrutame, et ei saa hakkama ja ei jaksa.
Midagi sellist, et ma ei kõlba kuhugile.
Kui läheme Sõna juurde, siis see räägib erineval viisil.
Joy, olen koos sinuga ja muidugi sa jaksad.
Tõuse üles, sära ja ole tugev ning vapper.
See julgustab meid ja viib sel kombel tagasi õigele teele,
kui oleme sattunud mõnele kõrvalteele.
Nüüd palvetame.
Tänu, Taevane Isa, et oled hea Jumal.
Tänu, et Sul on head kavatsused meie kõikidega.
Tänu, et keegi meist ei ole eksitus
ja kellegi elu pole rikutud, sest Sulle on alati kõik võimalik.
Tänu, Issand, et Sul on hea tulevik meile kõikidele.
Võtan autoriteedi masenduse, lootusetuse, süütunde ja häbi üle.
Tulgu meile kõikidele nüüd rahu.
Tänu, Issand, et saame tuua välja meie kõikide elud ja olukorrad
ning palvetada ja uskuda, et Sa näitad meile sammud,
annad meile tarkust ja mõistmise, kuidas pääseda Sinu plaani sisse,
kuidas haarata kinni Su heast plaanist, mis on meie elu jaoks valmis.
Tänu Issand, et mõjutad
Püha Vaimu kaudu ja tood esile imelisi asju.
Tänu, Issand, et elad meis.
Jeesus, Sina oled see tõotatud maa meis.
Sina elad me südames.
Issand, tänan, et oled valgus, vägi, armastus ja rõõm.
Sa oled tervis, rahu, juhatus, tarkus ning kõik, mida vajan.
Issand, tänan, et ma ei pea otsima kaugelt, taevast või maa alt.
Sõna on mulle siin lähedal, mu sisemuses ja südames.
Tänu, Issand, et saan maha rahuneda.
Võin olla täis Sinu rõõmu ja rahu.
Täielikult Sinu kaitse all ja Sinu hingamises.
Jeesuse nimel, aamen.
Tunnen, et Issand tahab julgustada: "Ära karda!
Ära kohku ega karda, sest Mina olen sinuga!"
Nii nagu Ta ütles Joosuale, nii ütleb Ta meile kõigile täna.
"Mina ei hülga Sind, ega jäta sind iialgi maha.
Ole siis vapper ja julge!"
Aamen.
Tänu teile kõikidele, kes olete meid toetanud.
Aitäh tagasiside eest ja ka eestpalveteemade eest.
Suur rõõm on palvetada teie eest.
Kui soovite rohkem teada saada meie töö kohta,
võite külastada kodulehekülge: www.kristillinenkoulu.org
Sealt saab infot meie lasteaia ja kristliku kooli kohta.
Julgustan sind toetama ka Taevas TV7 kanalit.
Usun, et elame lõpuaegadel ja peame panustama sellesse,
et evangeelium pääseks kõikjale ja maailma kõikidesse kodudesse.
Tänu Jeesusele, et Ta kasutab ka meie saatesarja selleks,
aga tänu, et meil on see telekanal, mis ulatub ümber maailma.
Võid toetada helistades annetustelefoninumbrile 9001777
Kõne hinnaks Eestis on 7 eurot.
Võid kasutada ka kontonumbreid, mida näed peatselt ekraanil.
Ole õnnistatud ja tea,
et Jumal näeb ka Sinu panust ning tasub sulle selle eest.
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin